**NÁRODNÁ RADA SLOVENSKEJ REPUBLIKY**

VIII. volebné obdobie

**1588**

**VLÁDNY NÁVRH**

**Zákon**

z ... 2023,

**ktorým sa mení a dopĺňa** **zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 55/2017 Z. z. o štátnej službe a o zmene a doplnení niektorých zákonov v znení zákona č. 334/2017 Z. z., zákona č. 63/2018 Z. z., zákona č. 112/2018 Z. z., zákona č. 177/2018 Z. z., zákona č. 318/2018 Z. z., zákona č. 347/2018 Z. z., zákona č. 6/2019 Z. z., zákona č. 35/2019 Z. z., zákona č. 54/2019 Z. z., zákona č. 83/2019 Z. z., nálezu Ústavného súdu Slovenskej republiky č. 90/2019 Z. z., zákona č. 319/2019 Z. z., zákona č. 397/2019 Z. z., zákona č. 470/2019 Z. z., zákona č. 126/2020 Z. z., zákona č. 134/2020 Z. z., zákona č. 423/2020 Z. z., zákona č. 76/2021 Z. z., zákona č. 395/2021 Z. z., zákona č. 453/2021 Z. z., zákona č. 485/2021 Z. z., zákona č. 82/2022 Z. z., zákona č. 186/2022 Z. z., zákona č. 222/2022 Z. z. a zákona č. 350/2022 Z. z. sa mení a dopĺňa takto:

1. V čl. 8 tretej vete sa slovo „nadbytočného“ nahrádza slovom „bývalého“.
2. V § 6 sa vypúšťa odsek 3.

Doterajší odsek 4 sa označuje ako odsek 3.

1. V § 7 ods. 6 sa vypúšťajú slová „§ 6 ods. 3,“.
2. § 8 a 9 vrátane nadpisov znejú:

„§ 8

Bývalý štátny zamestnanec

Štátny zamestnanec, ktorý nedovŕšil 65 rokov veku, sa po skončení štátnozamestnaneckého pomeru, ktorý trval najmenej 1 rok, považuje za bývalého štátneho zamestnanca. Bývalý štátny zamestnanec môže podľa § 27b požiadať o zaradenie do registra bývalých štátnych zamestnancov. Ustanovenia prvej vety a druhej vety sa nevzťahujú na štátneho zamestnanca podľa § 7 ods. 2 až 8 a na štátneho zamestnanca, ktorého štátnozamestnanecký pomer skončil výpoveďou alebo dohodou z dôvodu podľa § 75 ods. 1 písm. e) až g), okamžite podľa § 78 ods. 1 alebo na základe zákona podľa § 82 ods. 1 písm. b) až g), i), k) a l).

§ 9

Absolvent

(1) Absolventom na účely tohto zákona je občan, ktorý

1. dosiahol vek najmenej 18 rokov a nedovŕšil 30 rokov veku a
2. od skončenia jeho prípravy na povolanie podľa osobitného predpisu9) neuplynuli viac ako dva roky.

(2) Štátnozamestnanecké miesto určené v systemizácii štátnozamestnaneckých miest (ďalej len „systemizácia“) ako štátnozamestnanecké miesto vhodné pre absolventa sa obsadzuje absolventom podľa odseku 1.

(3) Splnenie podmienok podľa odseku 1 sa posudzuje

a) ku dňu podania žiadosti o prijatie na štátnozamestnanecké miesto (ďalej len „žiadosť o prijatie“) obsadzované bez výberového konania,

b) ku dňu prihlásenia sa do výberového konania, alebo

c) na účel evidencie v registri absolventov.

(4) Na účel evidencie v registri absolventov sa za absolventa považuje aj fyzická osoba, ktorá nie je občanom a spĺňa podmienky podľa odseku 1.“.

1. § 9a sa vypúšťa.

Poznámka pod čiarou k odkazu 9a sa vypúšťa.

1. V § 10 ods. 2 druhej vete sa za slová „ktoré vydajú“ vkladajú slová „a zverejnia na svojom webovom sídle“.
2. V § 21 ods. 1 sa vypúšťa písmeno e).

Doterajšie písmená f) a g) sa označujú ako písmená e) a f).

1. V § 21 sa vypúšťa odsek 3.
2. § 23 vrátane nadpisu znie:

„§ 23

Systemizácia

1. Služobný úrad je povinný viesť systemizáciu. Systemizácia je usporiadanie určeného počtu štátnozamestnaneckých miest podľa organizačnej štruktúry služobného úradu. Počet štátnozamestnaneckých miest v služobných úradoch určuje príslušný správca rozpočtovej kapitoly v rámci limitu počtu zamestnancov schváleného na príslušný rozpočtový rok.
2. Služobný úrad na účely tohto zákona vypracuje opis každého štátnozamestnaneckého miesta, okrem štátnozamestnaneckého miesta, na ktorom vykonáva štátnu službu štátny zamestnanec, ktorému patrí funkčný plat podľa § 126 ods. 4 alebo podľa osobitného predpisu.6a)
3. Služobný úrad, ktorý má najmenej 150 štátnozamestnaneckých miest, je povinný podľa svojich prevádzkových možností určovať v systemizácii štátnozamestnanecké miesta vhodné pre absolventov, ak tento zákon neustanovuje inak. Služobný úrad, ktorý má menej ako 150 štátnozamestnaneckých miest, služobný úrad, ktorým je kancelária národnej rady a služobný úrad, ktorým je najvyšší kontrolný úrad, môže určovať v systemizácii štátnozamestnanecké miesta vhodné pre absolventov.
4. Ako štátnozamestnanecké miesto vhodné pre absolventa možno určiť štátnozamestnanecké miesto, na ktorom sa nevyžaduje odborná prax podľa § 38 ods. 2   
   písm. d).
5. Ako štátnozamestnanecké miesto vhodné pre absolventa nemožno určiť štátnozamestnanecké miesto
6. podľa § 36 ods. 2,
7. vedúceho zamestnanca alebo
8. na zastupiteľskom úrade.

(6) Podrobnosti o systematizácii, obsahu systematizácie, opise štátnozamestnaneckého miesta, štátnozamestnaneckom mieste vhodnom pre absolventa a minimálnom počte štátnozamestnaneckých miest v organizačných útvaroch ministerstiev a ostatných ústredných orgánoch štátnej správy ustanoví vykonávací právny predpis, ktorý vydá úrad vlády.

1. § 25 až 27 vrátane nadpisu nad § 25 a nadpisu § 26 znejú:

„Centrálny informačný systém

§ 25

(1) Zriaďuje sa centrálny informačný systém, ktorý je informačným systémom verejnej správy podľa osobitného predpisu.20)

(2) Správcom21) centrálneho informačného systému je úrad vlády. Číselníky pre centrálny informačný systém vytvára a spravuje úrad vlády.

(3) Centrálny informačný systém je nástroj na podporu tvorby a uskutočňovania štátnej politiky v oblasti štátnozamestnaneckých vzťahov a riadenia ľudských zdrojov v štátnej službe podľa tohto zákona, pričom umožňuje poskytovanie súvisiacich služieb úradu vlády, služobným úradom, štátnym zamestnancom, bývalým štátnym zamestnancom, absolventom a verejnosti.

(4) Centrálny informačný systém tvorí verejný portál a interný portál. Na verejnom portáli sú dostupné používateľské účty vrátane osobných profilov a ďalšie služby štátnym zamestnancom, bývalým štátnym zamestnancom, absolventom a verejnosti. Na internom portáli sú dostupné moduly podľa odseku 5 a ďalšie služby pre úrad vlády a služobné úrady.

(5) Súčasťou interného portálu sú nástroje na zabezpečenie správy a prevádzky centrálneho informačného systému a modul

1. služobných úradov,
2. obsadzovania miest, ktorý pozostáva z
   1. registra výberových konaní,
   2. registra žiadostí o prijatie,
   3. registra žiadostí o výpis z registra trestov a žiadostí o odpis registra trestov (ďalej len „register žiadostí o overenie bezúhonnosti“),
3. kvalifikovaných uchádzačov, ktorý pozostáva z
   1. registra bývalých štátnych zamestnancov,
   2. registra absolventov,
4. štátnych zamestnancov,
5. vzdelávania,
6. služobných preukazov,
7. analýz a poskytovania údajov (ďalej len „analytický modul“).

(6) Úrad vlády má prístup do celého centrálneho informačného systému okrem používateľských účtov vrátane osobných profilov na verejnom portáli na účely výkonu svojej pôsobnosti podľa § 21 ods. 1 vrátane povinností správcu a prevádzkovateľa centrálneho informačného systému podľa tohto zákona alebo osobitného predpisu21a) a tvorby analýz a iných podkladov pre štátnu politiku úradu vlády v oblasti štátnozamestnaneckých vzťahov.

(7) Služobný úrad má na základe písomnej žiadosti schválenej úradom vlády prístup do

1. modulu kvalifikovaných uchádzačov ku všetkým evidovaným údajom,
2. modulov podľa odseku 5 písm. a), b), d) až f) k údajom svojho služobného úradu.

(8) Zamestnávateľ pri výkone práce vo verejnom záujme,18) ktorý je služobným úradom, má na základe písomnej žiadosti schválenej úradom vlády prístup do registra absolventov.

(9) Služobný úrad, ktorým je generálna prokuratúra, krajská prokuratúra, kancelária najvyššieho súdu, kancelária najvyššieho správneho súdu, Špecializovaný trestný súd, krajský súd alebo okresný súd, nemá prístup do registra výberových konaní. Služobný úrad, ktorým je generálna prokuratúra alebo krajská prokuratúra, nemá prístup do registra žiadostí o overenie bezúhonnosti.

(10) Služobný úrad môže využívať služby poskytované modulom vzdelávania a modulom služobných preukazov, ak poskytuje údaje do modulu štátnych zamestnancov.

(11) Z centrálneho informačného systému sa môžu poskytovať oprávneným subjektom údaje v elektronickej podobe, automatizovaným spôsobom, bezodplatne a v rozsahu plnenia úloh podľa tohto zákona alebo podľa osobitného predpisu; údaje sa poskytujú v anonymizovanej podobe.

§ 26

Poskytovanie údajov do

centrálneho informačného systému

(1) Služobný úrad poskytuje údaje do modulu služobných úradov, modulu štátnych zamestnancov a do registra výberových konaní a registra žiadostí o overenie bezúhonnosti. Služobný úrad môže poskytovať údaje do modulu vzdelávania, modulu služobných preukazov, analytického modulu, registra žiadostí o prijatie a do registra bývalých štátnych zamestnancov. Úrad vlády poskytuje údaje do modulu služobných úradov a do modulu štátnych zamestnancov a môže poskytovať údaje do analytického modulu.

(2) Služobný úrad, ktorým je generálna prokuratúra alebo krajská prokuratúra, neposkytuje údaje do registra výberových konaní a do registra žiadostí o overenie bezúhonnosti. Služobný úrad, ktorým je ministerstvo zahraničných vecí, neposkytuje údaje týkajúce sa zastupiteľských úradov do registra výberových konaní a do registra bývalých štátnych zamestnancov. Služobný úrad, ktorým je kancelária najvyššieho súdu, kancelária najvyššieho správneho súdu, Špecializovaný trestný súd, krajský súd alebo okresný súd, neposkytuje údaje do registra výberových konaní.

(3) Do registra výberových konaní môže poskytovať údaje aj uchádzač o štátnu službu. Do registra žiadostí o prijatie môže poskytovať údaje aj občan, ktorý sa uchádza o prijatie do štátnej služby a štátny zamestnanec. Do registra bývalých štátnych zamestnancov poskytuje údaje aj bývalý štátny zamestnanec zaradený v tomto registri. Do registra absolventov poskytuje údaje len absolvent zaradený v tomto registri. Do modulu štátnych zamestnancov, modulu vzdelávania a do modulu služobných preukazov môže poskytovať údaje aj štátny zamestnanec. Do analytického modulu môže poskytovať údaje spravidla aj štátny zamestnanec, bývalý štátny zamestnanec zaradený v registri bývalých štátnych zamestnancov, absolvent zaradený v registri absolventov a uchádzač o štátnu službu. Údaje podľa prvej až šiestej vety sa poskytujú prostredníctvom verejného portálu.

(4) V centrálnom informačnom systéme sa automaticky overujú voči údajom

1. registra fyzických osôb21b) a registra adries21c) poskytnuté údaje podľa písmena i) až m), o) až q) a an) prílohy č. 1
   1. štátneho zamestnanca evidovaného v module štátnych zamestnancov,
   2. bývalého štátneho zamestnanca evidovaného v registri bývalých štátnych zamestnancov,
   3. uchádzača o štátnu službu prihláseného do výberového konania,
   4. občana, ktorý požiadal o prijatie na obsadzované štátnozamestnanecké miesto, alebo
2. registra fyzických osôb21b) poskytnuté údaje
   1. podľa písmena i) až m) a an) prílohy č. 1 absolventa pred jeho zaradením do registra absolventov,
   2. podľa písmena ap) a ay) prílohy č. 1 žiadosti o výpis z registra trestov alebo žiadosti o odpis registra trestov pred jej odoslaním na generálnu prokuratúru.

(5) Služobný úrad je povinný zabezpečiť ochranu údajov, ku ktorým má prístup v centrálnom informačnom systéme, v súlade s týmto zákonom a osobitnými predpismi; uvedené sa vzťahuje aj na úrad vlády.

(6) Úrad vlády a služobné úrady spracúvajú osobné údaje fyzických osôb v centrálnom informačnom systéme v nevyhnutnom rozsahu a na účely podľa tohto zákona alebo osobitného predpisu21d) po dobu nevyhnutnú na výkon svojich oprávnení alebo na plnenie svojich povinností podľa tohto zákona alebo osobitného predpisu.21e) Úrad vlády a služobné úrady sú spoločnými prevádzkovateľmi21d) centrálneho informačného systému. Úrad vlády môže písomne poveriť spracúvaním osobných údajov v centrálnom informačnom systéme sprostredkovateľa podľa osobitného predpisu.21d)

(7) Za správnosť, úplnosť a aktuálnosť údajov v centrálnom informačnom systéme zodpovedá ten, kto ich poskytol. Údaje evidované v centrálnom informačnom systéme sa považujú za správne, úplné a aktuálne, pokiaľ sa nepreukáže opak.

§ 27

Podrobnosti o centrálnom informačnom systéme, o verejnom portáli a moduloch centrálneho informačného systému, o rozsahu údajov poskytovaných do centrálneho informačného systému, o rozsahu údajov poskytovaných z centrálneho informačného systému a rozsahu oprávnených subjektov, ktorým môžu byť tieto údaje poskytované podľa § 25 ods. 11, o používateľskom účte a o osobnom profile a o vzájomných právnych vzťahoch spoločných prevádzkovateľov centrálneho informačného systému na účely spracúvania osobných údajov ustanoví vykonávací právny predpis, ktorý vydá úrad vlády.“.

Poznámky pod čiarou k odkazom 20, 21, 21a až 21e znejú:

„20) § 2 ods. 4 a § 3 písm. d) zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov.

21) Napríklad § 2 ods. 5 zákona č. 95/2019 Z. z. v znení neskorších predpisov.

21a) Napríklad zákon č. 95/2019 Z. z.

21b) Zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov.

21c) Zákon č. 125/2015 Z. z. o registri adries a o zmene a doplnení niektorých zákonov v znení zákona č. 42/2022 Z. z.

21d) Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016).

Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

21e) Zákon č. 395/2002 Z. z. o archívoch a registratúrach a o doplnení niektorých zákonov v znení neskorších predpisov.“.

1. Za § 27 sa vkladajú § 27a až 27c, ktoré vrátane nadpisov a nadpisu nad § 27b znejú:

„§ 27a

Modul služobných úradov

(1) V module služobných úradov sa vedie systemizácia, údaje súvisiace so systemizáciou, údaje o služobnom úrade, jeho organizačných útvaroch a o plánovaných miestach; za plánované miesto sa na účely tohto zákona považuje štátnozamestnanecké miesto a iné miesto podľa osobitného predpisu21f) okrem miesta profesionálneho vojaka.

(2) V module služobných úradov bude o inom mieste podľa osobitného predpisu21f) evidovaný tento rozsah údajov

1. názov osobitného predpisu, ktorý sa na dané miesto vzťahuje,
2. údaj, či je obsadené,
3. jeho názov,
4. údaj, či ide o miesto vedúceho zamestnanca a označenie funkcie vedúceho zamestnanca,
5. kód miesta,
6. jeho zaradenie v organizačnej štruktúre služobného úradu,
7. pracovisko služobného úradu pod ktoré je dané miesto zaradené; pracoviskom služobného úradu je spravidla sídlo služobného úradu,
8. dátum odkedy sa má vytvoriť v module služobných úradov.

Modul kvalifikovaných uchádzačov

§ 27b

Register bývalých štátnych zamestnancov

(1) Služobný úrad zaradí bývalého štátneho zamestnanca podľa § 8 do registra bývalých štátnych zamestnancov na základe jeho písomnej žiadosti podanej v listinnej podobe alebo v elektronickej podobe prostredníctvom verejného portálu; žiadosť je možné podať aj pred skončením štátnozamestnaneckého pomeru. Bývalého štátneho zamestnanca podľa § 8 je možné zaradiť do registra bývalých štátnych zamestnancov, ak je evidovaný v module štátnych zamestnancov.

(2) Žiadosť podľa odseku 1 obsahuje údaje potrebné k zaradeniu bývalého štátneho zamestnanca do registra bývalých štátnych zamestnancov, najmä jeho identifikačné údaje, kontaktné údaje a údaje, z ktorých vyplýva, že je bývalým štátnym zamestnancom podľa § 8.

(3) Bývalý štátny zamestnanec evidovaný v registri bývalých štátnych zamestnancov môže písomne požiadať v elektronickej podobe prostredníctvom verejného portálu služobný úrad o zmenu jeho údajov evidovaných v registri bývalých štátnych zamestnancov.

(4) Bývalý štátny zamestnanec môže byť evidovaný v registri bývalých štátnych zamestnancov najviac po dobu 2 rokov odo dňa skončenia jeho štátnozamestnaneckého pomeru. Pred uplynutím doby podľa prvej vety sa vyradí z registra bývalý štátny zamestnanec, ktorý dovŕšil vek 65 rokov, alebo ktorý písomne požiadal o vyradenie z registra. Bývalý štátny zamestnanec môže písomne požiadať o vyradenie z registra v elektronickej podobe prostredníctvom verejného portálu; služobný úrad vyradí bývalého štátneho zamestnanca z registra aj na základe jeho písomnej žiadosti podanej v listinnej podobe.

§ 27c

Register absolventov

(1) Absolvent môže podať písomnú žiadosť o zaradenie do registra absolventov v elektronickej podobe prostredníctvom verejného portálu, ak spĺňa predpoklady podľa § 38 ods. 1 písm. b), c) a e). Žiadosť podľa prvej vety obsahuje údaje potrebné k jeho zaradeniu do registra absolventov, najmä jeho identifikačné údaje, kontaktné údaje a údaje, z ktorých vyplýva, že je absolventom podľa § 9.

(2) Absolvent sa zaradí do registra absolventov, ak spĺňa všetky podmienky podľa odseku 1 a jeho vybrané údaje uvedené v žiadosti o zaradenie do registra absolventov boli úspešne overené voči údajom registra fyzických osôb alebo bola absolventom dodatočne potvrdená ich správnosť.

(3) Absolvent sa vyradí z registra absolventov, ak stratil postavenie absolventa podľa § 9 alebo, ak písomne požiadal o vyradenie z registra absolventov v elektronickej podobe prostredníctvom verejného portálu; vyradiť ho z registra absolventov môže aj úrad vlády na základe jeho písomnej žiadosti o vyradenie z registra absolventov podanej v listinnej podobe alebo z vlastného podnetu, ak úrad vlády po kontrole údajov v registri absolventov zistí, že absolvent nespĺňa zákonné podmienky evidencie v registri absolventov.“.

Poznámka pod čiarou k odkazu 21f znie:

„21f) Napríklad zákon č. 552/2003 Z. z. v znení neskorších predpisov.“.

1. § 28 znie:

„§ 28

(1) Účelom spracúvania osobných údajov, ktoré obsahuje centrálny informačný systém, je naplnenie registračnej, monitorovacej, kontrolnej, analytickej a štatistickej funkcie jednotlivých jeho modulov a registrov.

(2) Účelom spracúvania osobných údajov v rámci verejného portálu, vrátane používateľského účtu a osobného profilu, je, okrem účelu podľa odseku 1, zabezpečenie prístupu k ďalším službám centrálneho informačného systému, ktoré sú dostupné fyzickej osobe podľa jej postavenia v zmysle tohto zákona až po vytvorení používateľského účtu na verejnom portáli, vo vzťahu k obsadzovaniu miest, evidencii v module štátnych zamestnancov, evidencii v registri absolventov a registri bývalých štátnych zamestnancov a vo vzťahu k vzdelávacím aktivitám. Rozsah údajov spracúvaný na účely podľa prvej vety tvoria v prípade

1. fyzickej osoby s používateľským účtom na verejnom portáli údaje podľa písmena i) až o), r) až x) a aab) prílohy č. 1; ak ide o štátneho zamestnanca aj údaje podľa písmena a) a ai) prílohy č. 1 a ak ide o bývalého štátneho zamestnanca evidovaného v registri bývalých štátnych zamestnancov aj údaje podľa písmena b), aj) a al) prílohy č. 1,
2. lektora vzdelávacej aktivity vo vzťahu k vzdelávacím aktivitám údaje podľa   
   písmena i) a n).

(3) Účelom spracúvania osobných údajov v module služobných úradov je, okrem účelu podľa odseku 1, zabezpečenie evidencie a správy stavu a spôsobu obsadenosti štátnozamestnaneckých miest. Rozsah údajov spracúvaný na účely podľa prvej vety tvoria v prípade štátneho zamestnanca a vedúceho zamestnanca údaje podľa písmena i) a aa) až ac) prílohy č. 1 a v prípade zástupcu vedúceho zamestnanca údaje podľa písmena i) prílohy č. 1.

(4) Účelom spracúvania osobných údajov v module obsadzovania miest je, okrem účelu podľa odseku 1, zabezpečenie úkonov súvisiacich s obsadzovaním miest, s výberovým konaním, preukazovaním bezúhonnosti a splnenia povinnosti podľa § 54 a s prijatím na obsadzované štátnozamestnanecké miesto. Rozsah údajov spracúvaný na zabezpečenie úkonov súvisiacich s

1. výberovým konaním tvoria v prípade uchádzača o štátnu službu, ktorý sa prihlásil do výberového konania, údaje podľa písmena i) až o), r) až x) a aaa) prílohy č. 1,
2. preukazovaním bezúhonnosti a splnenia povinnosti podľa § 54 tvoria v prípade občana, ktorý požiadal o prijatie na obsadzované štátnozamestnanecké miesto, štátneho zamestnanca a v prípade fyzickej osoby podľa osobitného predpisu18) v súvislosti s preukazovaním bezúhonnosti údaje podľa písmena i) až m), p), ap), ay) a az) prílohy   
   č. 1,
3. prijatím na obsadzované štátnozamestnanecké miesto tvoria v prípade občana a štátneho zamestnanca, ktorý požiadal o prijatie na obsadzované štátnozamestnanecké miesto, údaje podľa písmena i) až q), ap), ay) a aaa) prílohy č. 1.

(5) Účelom spracúvania osobných údajov v module kvalifikovaných uchádzačov je, okrem účelu podľa odseku 1, zabezpečenie úkonov súvisiacich s evidenciou a správou absolventov v registri absolventov, s evidenciou a správou bývalých štátnych zamestnancov v registri bývalých štátnych zamestnancov, s obsadzovaním štátnozamestnaneckých miest a miest pri výkone práce vo verejnom záujme, prijatím na obsadzované štátnozamestnanecké miesto a miesto pri výkone práce vo verejnom záujme. Rozsah údajov spracúvaný na zabezpečenie úkonov súvisiacich s evidenciou a správou

1. absolventov v registri absolventov, s obsadzovaním štátnozamestnaneckých miest a miest pri výkone práce vo verejnom záujme a prijatím na miesto pri výkone práce vo verejnom záujme tvoria v prípade absolventa údaje podľa písmena i) až o) a r) až x) prílohy č. 1,
2. bývalých štátnych zamestnancov v registri bývalých štátnych zamestnancov, s obsadzovaním štátnozamestnaneckých miest a prijatím na obsadzované štátnozamestnanecké miesto tvoria v prípade bývalého štátneho zamestnanca údaje podľa písmena b), i) až o), r) až x), af), aj) a al) prílohy č. 1.

(6) Účelom spracúvania osobných údajov v module štátnych zamestnancov je, okrem účelu podľa odseku 1, zabezpečenie úkonov súvisiacich s evidenciou a správou štátnych zamestnancov a bývalých štátnych zamestnancov v module štátnych zamestnancov, s účasťou štátneho zamestnanca na vzdelávacích aktivitách, vytvorením služobného preukazu, zaraďovaním bývalého štátneho zamestnanca do registra bývalých štátnych zamestnancov a podávaním žiadostí zo strany služobného úradu vo vzťahu k údajom evidovaným o štátnom zamestnancovi v module štátnych zamestnancov. Rozsah údajov spracúvaný na účely podľa prvej vety tvoria v prípade štátneho zamestnanca a bývalého štátneho zamestnanca údaje podľa písmena a) až r), t) až v), y) až aa) a ad) až ao) prílohy č. 1 a v prípade lektora vzdelávacej aktivity v súvislosti s účasťou štátneho zamestnanca na vzdelávacích aktivitách údaje podľa písmena i) prílohy č. 1.

(7) Účelom spracúvania osobných údajov v module vzdelávania je, okrem účelu podľa odseku 1, zabezpečenie úkonov súvisiacich s vytvorením, uskutočnením a vyhodnotením vzdelávacích aktivít štátnych zamestnancov. Rozsah údajov spracúvaný o štátnom zamestnancovi a lektorovi vzdelávacej aktivity na účely podľa prvej vety tvoria údaje podľa písmena a), c), f), g), i) a n) prílohy č. 1.

(8) Účelom spracúvania osobných údajov v module služobných preukazov je, okrem účelu podľa odseku 1, zabezpečenie úkonov súvisiacich s vytvorením služobného preukazu a s evidenciou a správou vydaných služobných preukazov. Rozsah údajov spracúvaný o štátnom zamestnancovi na účely podľa prvej vety tvoria údaje podľa   
písmena a), c), e), f), h), i), j), n), p), ad), al) a ap) až ax) prílohy č. 1.

(9) Účelom spracúvania osobných údajov v analytickom module je, okrem účelu podľa odseku 1, zabezpečenie úkonov súvisiacich so zberom údajov a s prípravou, tvorbou a sprístupňovaním rôznych typov analytických výstupov v oblasti štátnozamestnaneckých vzťahov o služobných úradoch vrátane ich organizačnej štruktúry, o systemizácii, o štátnych zamestnancoch, bývalých štátnych zamestnancoch, absolventoch, uchádzačoch o štátnu službu, výberových konaniach, vzdelávaní a vzdelávacích aktivitách ako aj zabezpečenie úkonov súvisiacich so zberom údajov za účelom spracúvania spätnej väzby na služby poskytované prostredníctvom interného a verejného portálu. Rozsah údajov spracúvaný na účely podľa prvej vety tvoria v prípade

1. lektora vzdelávacej aktivity a fyzickej osoby, ktorej je adresovaný elektronický dotazník, údaje podľa písmena i) a n) prílohy č. 1,
2. štátneho zamestnanca údaje podľa písmena a), c) až h), l), m), r), t) až v), y) až am) a ao) prílohy č. 1,
3. bývalého štátneho zamestnanca údaje podľa písmena b), l), m), r) až x), af), aj) a al) prílohy č. 1,
4. absolventa údaje podľa písmena l), m), r) až x) prílohy č. 1,
5. uchádzača o štátnu službu, ktorý sa prihlásil do výberového konania, údaje podľa   
   písmena l), m), r) až v) prílohy č. 1,
6. fyzickej osoby evidovanej v centrálnom informačnom systéme údaje podľa písmena l) a m) prílohy č. 1.

(10) Rozsah osobných údajov spracúvaných podľa odsekov 1 až 9 je uvedený v prílohe č. 1.“.

1. V § 31 odsek 2 znie:

„(2) Lehota je zachovaná, ak sa posledný deň lehoty podanie podá na príslušnom služobnom úrade, ak sa podanie odovzdá na poštovú prepravu poštovému podniku, alebo ak sa podanie odošle prostredníctvom centrálneho informačného systému príslušnému služobnému úradu v elektronickej podobe. Ustanovenie prvej vety sa primerane použije aj na podanie odoslané úradu vlády.“.

1. V § 32 sa za odsek 7 vkladá nový odsek 8, ktorý znie:

„(8) Ak sa doručuje písomnosť služobnému úradu alebo úradu vlády v elektronickej podobe prostredníctvom verejného portálu, považuje sa za doručenú dňom jej odoslania.“.

Doterajší odsek 8 sa označuje ako odsek 9.

1. V § 33 sa vypúšťajú slová „a pri hromadnom výberovom konaní“.
2. V § 34 tretej vete sa vypúšťajú slová „alebo na základe hromadného výberového konania“.
3. V § 36 ods. 3 písm. a) a ods. 4 sa vypúšťajú slová „do štátnej služby“.
4. V § 38 ods. 1 sa vypúšťajú slová „do štátnej služby (ďalej len „žiadosť o prijatie“)“.
5. V § 38 ods. 1  písm. a) sa na konci pripájajú tieto slová: „a nedovŕšil vek 65 rokov“ a v písm. f) sa vypúšťajú slová „alebo v hromadnom výberovom konaní“.
6. V § 38 odsek 3 znie:

„(3) Žiadosť o prijatie je možné podať na služobný úrad písomne v listinnej podobe alebo v elektronickej podobe prostredníctvom verejného portálu. Žiadosť o prijatie obsahuje údaje potrebné a nevyhnutné na identifikáciu občana, ktorý sa uchádza o prijatie do štátnej služby a iné údaje nevyhnutne potrebné a súvisiace s jeho prijatím.“.

1. V § 38 odsek 5 znie:

„(5) Občan Slovenskej republiky, ktorý sa uchádza o prijatie do štátnej služby, poskytne na účel preukázania bezúhonnosti podľa odseku 4 služobnému úradu v žiadosti o prijatie údaje potrebné na vyžiadanie výpisu z registra trestov.24) Údaje podľa prvej vety služobný úrad zašle pred založením štátnozamestnaneckého pomeru prostredníctvom centrálneho informačného systému v elektronickej podobe generálnej prokuratúre; služobný úrad, ktorým je generálna prokuratúra alebo krajská prokuratúra, zašle pred založením štátnozamestnaneckého pomeru údaje podľa prvej vety v elektronickej podobe registru trestov prostredníctvom informačného systému generálnej prokuratúry.“.

1. V § 38 odsek 9 znie:

„(9) Štátny zamestnanec alebo občan Slovenskej republiky, ktorý sa uchádza o prijatie do štátnej služby, poskytne na účel preukázania bezúhonnosti podľa odseku 8 služobnému úradu v žiadosti o prijatie alebo pred preložením na štátnozamestnanecké miesto uvedené v odseku 8 údaje potrebné na vyžiadanie odpisu registra trestov.24) Údaje podľa prvej vety služobný úrad zašle pred založením štátnozamestnaneckého pomeru alebo pred preložením štátneho zamestnanca prostredníctvom centrálneho informačného systému v elektronickej podobe generálnej prokuratúre. Služobný úrad, ktorým je generálna prokuratúra alebo krajská prokuratúra, zašle pred založením štátnozamestnaneckého pomeru alebo pred preložením štátneho zamestnanca údaje podľa prvej vety v elektronickej podobe registru trestov prostredníctvom informačného systému generálnej prokuratúry.“.

1. V § 38 sa za odsek 9 vkladá nový odsek 10, ktorý znie:

„(10) Preukázanie bezúhonnosti odpisom registra trestov sa nevyžaduje, ak sa prekladá štátny zamestnanec zo štátnozamestnaneckého miesta uvedeného v odseku 8, alebo ak ide o dočasné preloženie podľa § 60 ods. 2.“.

Doterajšie odseky 10 až 17 sa označujú ako odseky 11 až 18.

1. V § 38 ods. 11 sa číslo „9“ nahrádza číslom „10“ a za prvú vetu sa vkladá nová druhá veta, ktorá znie: „Pri preukazovaní bezúhonnosti justičných čakateľov, odborných justičných stážistov alebo súdnych úradníkov odpisom registra trestov na účel prijatia do funkcie podľa osobitného predpisu25a) môže služobný úrad, ktorým je Špecializovaný trestný súd, krajský súd a okresný súd, postupovať primerane podľa odseku 9.“.

Poznámka pod čiarou k odkazu 25a znie:

„25a) § 149 písm. a) zákona č. 385/2000 Z. z. v znení neskorších predpisov.

§ 2 ods. 4 zákona č. 549/2003 Z. z. v znení zákona č. 177/2018 Z. z.“.

1. V § 38 ods. 15 sa v celom texte číslo „11“ nahrádza číslom „12“ a číslo „15“ sa nahrádza číslom „16“.
2. V § 38 odsek 16 znie:

„(16) Ak sa obsadzuje štátnozamestnanecké miesto na základe výberového konania, preukazuje sa splnenie kvalifikačných predpokladov podľa odseku 12 písm. a) a c) najneskôr ku dňu prihlásenia sa do výberového konania. Ak služobný úrad vyžaduje predloženie kópie rozhodnutia podľa odseku 15 šiestej vety, preukazuje sa splnenie kvalifikačných predpokladov podľa odseku 12 písm. a) a c) najneskôr pred založením štátnozamestnaneckého pomeru.“.

1. § 38 sa dopĺňa odsekom 19, ktorý znie:

„(19) Odseky 1 až 8 a 11 až 16 sa primerane vzťahujú aj na štátneho zamestnanca.“.

1. V § 39 odsek 1 znie:

„(1) Štátnozamestnanecké miesto obsadzuje služobný úrad na základe výberového konania, ak tento zákon alebo osobitný predpis neustanovuje inak, a to

a) štátnym zamestnancom alebo

b) občanom, ktorý sa uchádza o prijatie do štátnej služby.“.

1. V § 39 ods. 2 sa číslo „26“ nahrádza číslom „27“.
2. V § 40 ods. 3 písm. a) prvom a druhom bode sa slovo „nadbytočných“ nahrádza slovom „bývalých“.
3. V § 40 odseky 4 a 5 znejú:

„(4) Bývalý štátny zamestnanec sa môže prihlásiť do vnútorného výberového konania, ak je evidovaný v registri bývalých štátnych zamestnancov. Štátny zamestnanec prijatý do dočasnej štátnej služby bez výberového konania sa nemôže prihlásiť do užšieho vnútorného výberového konania.

(5) Štátny zamestnanec, bývalý štátny zamestnanec a občan, ktorí dovŕšili vek 65 rokov, sa nemôžu zúčastniť výberového konania.“.

1. V § 40 ods. 8 sa slovo „nadbytočný“ nahrádza slovom „bývalý“.
2. V § 40 ods. 10 sa slová „písm. c) alebo písm. d)“ nahrádzajú slovami „písm. b) alebo   
   písm. c)“.
3. V § 41 ods. 1 sa vypúšťajú slová „na ústrednom portáli“.
4. V § 41 odsek 2 znie:

„(2) Lehota na prihlásenie sa do výberového konania trvá najmenej päť pracovných dní. Pred uplynutím určenej lehoty na prihlásenie sa do výberového konania môže služobný úrad túto lehotu predĺžiť, ak je zrejmé, že vyhlásené výberové konanie bude neúspešné z dôvodu podľa odseku 25 písm. c) alebo ak sa do výberového konania neprihlásili aspoň dvaja uchádzači. Uchádzač sa prihlasuje do výberového konania podaním žiadosti o zaradenie do výberového konania (ďalej len „žiadosť o zaradenie“) spolu s ďalšími požadovanými dokumentmi na príslušný služobný úrad. Služobný úrad môže v odôvodnených prípadoch zmeniť v registri výberových konaní vybrané údaje žiadosti o zaradenie. Na opakovane podanú totožnú žiadosť o zaradenie s totožnými dokumentmi sa neprihliada.“.

1. V § 41 ods. 3 písmeno b) znie:

„b) v elektronickej podobe prostredníctvom verejného portálu po autentifikácii27) na verejnom portáli.“.

Poznámka pod čiarou k odkazu 27 znie:

„27) § 19 ods. 4 písm. b) zákona č. 305/2013 Z. z. v znení neskorších predpisov.“.

1. V § 41 odseky 4 a 5 znejú:

„(4) V žiadosti o zaradenie si uchádzač môže zvoliť požadovanú podobu doručovania písomností služobným úradom; elektronickú podobu doručovania písomností podľa § 43 ods. 1 písm. b) druhého bodu si môže zvoliť uchádzač len v žiadosti o zaradenie podanej podľa odseku 3 písm. b) po autentifikácii elektronickým občianskym preukazom. Uchádzač môže počas výberového konania požiadať služobný úrad o zmenu podoby doručovania písomností; primerane platí postup podľa prvej vety.

(5) Uchádzač osvedčuje splnenie predpokladov a požiadaviek uvedených vo vyhlásení výberového konania žiadosťou o zaradenie a ďalšími požadovanými dokumentmi.“.

1. V § 41 ods. 6 druhej vete sa slová „Ak odsek 7 druhej vety neustanovuje inak, považuje sa povinnosť“ nahrádzajú slovom „Povinnosť“ a za slovo „úradu“ sa vkladajú slová „sa považuje“.
2. V § 41 ods. 6 písm. d) sa slová „prostredníctvom registra výberových konaní na ústrednom portáli do zriadenej elektronickej schránky28) služobného úradu“ nahrádzajú slovami „služobnému úradu prostredníctvom verejného portálu“.

Poznámka pod čiarou k odkazu 28 sa vypúšťa.

1. V § 41 odseky 7 a 8 znejú:

„(7) Služobný úrad môže v odôvodnených prípadoch zmeniť obsah vyhláseného výberového konania.

(8) Ak sa žiadosť o zaradenie podá v listinnej podobe, služobný úrad ju zaeviduje do registra výberových konaní. Každému uchádzačovi prihlásenému do výberového konania je pridelený identifikátor v tvare reťazca zloženého z písmen, čísel a znakov, ktorý slúži na jeho identifikáciu v procese výberového konania; pridelený identifikátor sa uchádzačovi oznámi najneskôr v pozvánke na výberové konanie.“.

1. V § 41 odsek 10 znie:

„(10) Služobný úrad nezaradí do výberového konania uchádzača, ktorý nespĺňa predpoklady a požiadavky vyhláseného výberového konania, alebo ktorý podal žiadosť o zaradenie alebo ďalšie požadované dokumenty po uplynutí lehoty na prihlásenie sa do výberového konania; služobný úrad túto skutočnosť oznámi nezaradenému uchádzačovi.“.

1. V § 41 ods. 22 druhej vete sa slová „písm. c) alebo písm. d)“ nahrádzajú slovami „písm. b) alebo písm. c)“ a v tretej vete sa slová „písm. e)“ nahrádzajú slovami „písm. d)“.
2. V § 41 ods. 24 prvej vete sa vypúšťajú slová „na ústrednom portáli“ a slová „c) až e)“ sa nahrádzajú slovami „b) až d)“.
3. V § 41 ods. 25 sa vypúšťa písmeno b).

Doterajšie písmená c) až e) sa označujú ako písmená b) až d).

1. V § 41 sa za odsek 25 vkladá nový odsek 26, ktorý znie:

„(26) Ak nie je vyhlásený výsledok výberového konania alebo vyhodnotenie uchádzačov vyhlásené spolu s výsledkom výberového konania v súlade so zápisnicou z výberového konania alebo záznamom z výberového konania, môže služobný úrad bezodkladne po tom, ako sa o tejto skutočnosti dozvedel, vyhlásiť prostredníctvom registra výberových konaní zmenu výsledku výberového konania v súlade so zápisnicou z výberového konania alebo záznamom z výberového konania. Ak dôjde v dôsledku zmeny výsledku výberového konania k zmene vybraného úspešného uchádzača, služobný úrad bezodkladne po vyhlásení zmeny výsledku výberového konania oznámi výsledok výberového konania vybranému úspešnému uchádzačovi.“.

Doterajšie odseky 26 a 27 sa označujú ako odseky 27 a 28.

1. § 42 ods. 1 sa dopĺňa písmenom d), ktoré znie:

„d) zistí, že výberové konanie nebolo vyhlásené v súlade so všeobecne záväzným právnym predpisom; tým nie je dotknuté ustanovenie § 41 ods. 7.“.

1. V § 42 sa vypúšťa odsek 2.

Doterajšie odseky 3 a 4 sa označujú ako odseky 2 a 3.

1. V § 42 ods. 2 sa za slovo „zrušeniu“ vkladá slovo „obsadzovaného“ a  slová „obsadenie štátnozamestnaneckého miesta“ sa nahrádzajú slovami „jeho obsadenie“.
2. V § 42 odsek 3 znie:

„(3) Zrušenie výberového konania, zrušenie obsadzovaného štátnozamestnaneckého miesta alebo zánik dôvodu na obsadenie štátnozamestnaneckého miesta služobný úrad bezodkladne vyhlási prostredníctvom registra výberových konaní.“.

1. § 42 sa dopĺňa odsekmi 4 a 5, ktoré znejú:

„(4) Zrušenie výberového konania sa bezodkladne oznámi všetkým uchádzačom a zrušenie obsadzovaného štátnozamestnaneckého miesta alebo zánik dôvodu na obsadenie štátnozamestnaneckého miesta všetkým uchádzačom, ktorí sa zúčastnili výberového konania.

(5) Ak sa na základe výberového konania obsadzuje viacero štátnozamestnaneckých miest a po uskutočnení výberového konania bola časť z nich zrušená, oznámi sa bezodkladne zrušenie obsadzovaného štátnozamestnaneckého miesta dotknutému úspešnému uchádzačovi.“.

1. V § 43 ods. 1 písm. b) a ods. 3 písm. b) sa vypúšťajú slová „na ústrednom portáli“.
2. V § 43 ods. 1 písm. b) prvom bode a ods. 3 písm. b) prvom bode sa vypúšťajú slová „uvedenej v žiadosti o zaradenie“.
3. V § 43 odsek 2 znie:

„(2) Služobný úrad doručuje uchádzačovi písomnosti spravidla v podobe, ktorú si uchádzač zvolil v žiadosti o zaradenie, alebo o ktorú požiadal vo výberovom konaní. Ak si uchádzač v listinnej žiadosti o zaradenie nezvolil podobu doručovania, doručuje mu služobný úrad písomnosti spravidla v listinnej podobe.“.

1. V § 43 ods. 4 sa slová „elektronický formulár dostupný“ nahrádzajú slovami „písomnosť dostupná“.
2. § 44 znie:

„§ 44

Ak sa štátnozamestnanecké miesto vhodné pre absolventa obsadzuje na základe výberového konania, obsadzuje sa na základe vonkajšieho výberového konania z absolventov. Na výberové konanie podľa prvej vety sa primerane vzťahujú ustanovenia § 40 až 43.“.

1. V § 46 ods. 1 písmená a) a b) znejú:

„a) vyhlásení výberového konania vrátane zmeny obsahu vyhláseného výberového konania,

b) prihlásení sa do výberového konania, rozsahu údajov vyžadovaných v žiadosti o zaradenie a o zmene údajov žiadosti o zaradenie,“.

1. V § 46 ods. 1 sa vypúšťa písmeno k).
2. V § 47 sa v celom texte vypúšťajú slová „§ 39 ods. 1 písm. b) a“.
3. V § 51 ods. 2 písm. h) sa na konci pripájajú tieto slová: „alebo iný údaj o zaradení v organizačnej štruktúre služobného úradu“.
4. § 108 vrátane nadpisu znie:

„§ 108  
Služobný preukaz štátneho zamestnanca

(1) Štátny zamestnanec sa pri vykonávaní štátnej služby preukazuje služobným preukazom.

(2) Služobný preukaz, ktorý vyhotoví služobný úrad, obsahuje najmä označenie služobného úradu, meno a priezvisko štátneho zamestnanca, osobné číslo pridelené štátnemu zamestnancovi a fotografiu štátneho zamestnanca.

(3) Služobný preukaz môže služobný úrad vyhotovovať aj prostredníctvom modulu služobných preukazov. Služobný preukaz vyhotovený prostredníctvom modulu služobných preukazov môže okrem účelu podľa odseku 1 slúžiť pri vykonávaní štátnej služby aj na autentifikáciu štátneho zamestnanca v informačných systémoch a na autorizáciu elektronických písomností; na účel autorizácie elektronických písomností musí služobný preukaz spĺňať požiadavky podľa osobitného predpisu.39aa)“.

Poznámka pod čiarou k odkazu 39aa znie:

„39aa) Čl. 3 ods. 23 nariadenia Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28. 8. 2014).“.

1. § 159 sa dopĺňa odsekom 4, ktorý znie:

„(4) Služobný úrad, ktorý podľa osobitného predpisu30) určuje zvýšené platové tarify štátnych zamestnancov služobným predpisom, je povinný zverejňovať tento služobný predpis na svojom webovom sídle.“.

1. V § 173 ods. 1 sa slová „ods. 3“ nahrádzajú slovami „ods. 2“.
2. V § 175 ods. 2 sa za slovom „lehoty“ vypúšťa čiarka a slová „ak § 41 ods. 2 alebo § 44 ods. 3 druhá veta neustanovuje inak“.
3. Za § 193f sa vkladajú § 193g až 193i, ktoré vrátane nadpisu nad § 193g znejú:

„Prechodné ustanovenia k úpravám účinným od 1. septembra 2023

§ 193g

(1) Štátnemu zamestnancovi, ktorého štátnozamestnanecký pomer vznikol do 31. augusta 2023, služobný úrad odovzdá opis štátnozamestnaneckého miesta, vypracovaný podľa predpisov účinných od 1. septembra 2023, najneskôr do 30. novembra 2023.

(2) Štátnozamestnanecké miesto vhodné pre absolventa určené podľa predpisov účinných do 31. augusta 2023 sa považuje za štátnozamestnanecké miesto vhodné pre absolventa určené podľa predpisov účinných od 1. septembra 2023. Služobný úrad je povinný určiť v systemizácii štátnozamestnanecké miesta vhodné pre absolventov podľa § 23 ods. 3 až 5 v znení účinnom od 1. septembra 2023 najneskôr do 1. januára 2024.

(3) Preukazovanie bezúhonnosti začaté do 31. augusta 2023 sa dokončí podľa predpisov účinných do 31. augusta 2023.

(4) Výberové konanie a hromadné výberové konanie vyhlásené do 31. augusta 2023 sa dokončí podľa predpisov účinných do 31. augusta 2023.

(5) Výberové konanie podľa predpisov účinných od 1. septembra 2023 možno vyhlásiť na obsadenie štátnozamestnaneckého miesta, ktorého opis štátnozamestnaneckého miesta bol vypracovaný podľa predpisov účinných od 1. septembra 2023.

§ 193h

(1) Nadbytočného štátneho zamestnanca, ktorý do 31. augusta 2023 podal žiadosť o zaradenie do registra nadbytočných štátnych zamestnancov, služobný úrad zaradí do registra nadbytočných štátnych zamestnancov podľa predpisov účinných do 31. augusta 2023.

(2) Evidencia absolventa v registri úspešných absolventov, ktorý bol zaradený do registra úspešných absolventov do 31. augusta 2023, skončí 31. decembra 2023.

(3) Evidencia nadbytočného štátneho zamestnanca v registri nadbytočných štátnych zamestnancov, ktorý bol zaradený do registra do 31. augusta 2023 alebo podľa odseku 1, skončí 31. decembra 2023.

§ 193i

(1) Služobný úrad môže poskytovať údaje do modulu služobných úradov a do modulu štátnych zamestnancov od 1. septembra 2023. Služobný úrad je povinný poskytovať údaje do modulu služobných úradov a do modulu štátnych zamestnancov od 1. júla 2024. Na úrad vlády sa primerane vzťahuje ustanovenie prvej a druhej vety.

(2) Služobný úrad, ktorý neposkytuje údaje do modulu služobných úradov podľa odseku 1, je povinný oznamovať úradu vlády dvakrát ročne počet štátnozamestnaneckých miest, usporiadanie štátnozamestnaneckých miest podľa organizačnej štruktúry a podľa platových tried štátnych zamestnancov a schému organizačnej štruktúry. Služobný úrad oznamuje údaje podľa prvej vety do

1. 15. januára podľa stavu k 1. januáru a
2. 15. júla podľa stavu k 1. júlu.

(3) Služobný úrad, ktorý neposkytuje údaje do modulu štátnych zamestnancov podľa odseku 1, poskytuje úradu vlády na základe jeho žiadosti údaje o štátnom zamestnancovi potrebné na štatistické a analytické účely v súvislosti s tvorbou a uskutočňovaním štátnej politiky v oblasti štátnozamestnaneckých vzťahov. Povinnosť služobného úradu podľa prvej vety sa vzťahuje na údaje o

a) občianstve, veku a pohlaví,

b) funkcii a o tom, či ide o vedúceho zamestnanca,

c) kvalifikačných predpokladoch a ovládaní cudzieho jazyka,

d) druhu štátnej služby a dni vzniku štátnozamestnaneckého pomeru,

e) platových náležitostiach,

f) vzdelávaní, služobnom hodnotení a iných skutočnostiach potrebných na dosiahnutie účelu podľa prvej vety.“.

1. Príloha č. 1 znie:

„Príloha č. 1

k zákonu č. 55/2017 Z. z.

**ROZSAH OSOBNÝCH ÚDAJOV SPRACÚVANÝCH**

**V CENTRÁLNOM INFORMAČNOM SYSTÉME**

Rozsah osobných údajov, ktoré sú spracúvané v centrálnom informačnom systéme, tvorí

1. názov služobného úradu,
2. názov bývalého služobného úradu,
3. názov organizačného útvaru alebo iný údaj o zaradení v organizačnej štruktúre,
4. údaje o štátnozamestnaneckom mieste,
5. údaj, či ide o štátnozamestnanecké miesto vedúceho zamestnanca,
6. funkcia alebo názov štátnozamestnaneckého miesta,
7. pozícia,
8. kód zamestnanca (osobné číslo),
9. titul, meno, priezvisko,
10. typ identifikátora a identifikátor,
11. dátum narodenia,
12. pohlavie,
13. občianstvo,
14. kontaktné údaje,
15. korešpondenčná adresa,
16. adresa trvalého pobytu,
17. adresa prechodného pobytu,
18. údaje o vzdelaní,
19. údaje o pracovných skúsenostiach,
20. jazykové znalosti,
21. počítačové znalosti,
22. schopnosti a osobné vlastnosti,
23. údaje o získaných licenciách a certifikátoch,
24. typ vodičského oprávnenia,
25. údaj, či ide o zdravotne ťažko postihnutú osobu a percentuálna miera poklesu jej schopnosti vykonávať zárobkovú činnosť,
26. údaj o zdravotnej spôsobilosti podľa osobitného predpisu a kategorizácia prác z hľadiska zdravotného rizika,
27. druh štátnej služby,

ab) údaj, či bol na štátnozamestnanecké miesto prijatý, dočasne preložený, trvale preložený, vymenovaný do funkcie alebo zvolený do funkcie, poverený vykonávaním funkcie vedúceho zamestnanca alebo poverený zastupovaním vedúceho zamestnanca na štátnozamestnaneckom mieste vedúceho zamestnanca,

ac) obdobie a spôsob obsadenia štátnozamestnaneckého miesta,

ad) údaje o štátnozamestnaneckom pomere vrátane histórie pôsobnosti na služobnom úrade,

ae) údaje o inom pracovnom úväzku v služobnom úrade,

af) údaje o služobnej praxi,

ag) údaje o praxi v štátnej službe,

ah) údaje o praxi mimo štátnej služby,

ai) údaje o vzdelávaní vrátane vzdelávacích aktivít,

aj) údaje o služobnom hodnotení,

ak) údaje o odmeňovaní,

al) dátum, dôvod a spôsob skončenia štátnozamestnaneckého pomeru,

am) dátum a dôvod zániku štátnozamestnaneckého pomeru,

an) dátum úmrtia,

ao) údaje o odstupnom alebo o odchodnom,

ap) druh a číslo dokladu totožnosti,

aq) údaj o vydavateľovi dokladu totožnosti a dobe jeho platnosti, ak sa žiada o vydanie mandátneho certifikátu,

ar) číslo sekundárneho dokladu, údaj o jeho vydavateľovi a dobe platnosti, ak sa žiada o vydanie mandátneho certifikátu; sekundárnym dokladom môže byť cestovný pas, vodičský preukaz, zbrojný preukaz, služobný preukaz, preukaz poistenca alebo rodný list,

as) údaje o autentifikačnom certifikáte,

at) údaje o bezkontaktnom čipe,

au) údaje o mandátnom certifikáte a mandáte,

av) údaje obsiahnuté v prílohe na overenie mandátu,

aw) číslo služobného preukazu, dátum jeho vydania a doba jeho platnosti,

ax) fotografia na služobný preukaz,

ay) údaje ustanovené osobitným predpisom24) na zabezpečenie výpisu z registra trestov alebo odpisu registra trestov,

az) verejná listina získaná elektronicky z informačného systému generálnej prokuratúry,

aaa) údaje, ktoré sú obsahom dokumentov pripojených k žiadosti o zaradenie alebo k žiadosti o prijatie,

aab) prihlasovacie heslo.“.

**Čl. II**

Tento zákon nadobúda účinnosť 1. septembra 2023.